CELEX: 32021R0999
Language: bg
Date: 2021-06-21 00:00:00
Title: Регламент за изпълнение (ЕС) 2021/999 на Съвета от 21 юни 2021 година за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус

21.6.2021   
               
               
                  BG
               
               
                  Официален вестник на Европейския съюз
               
               
                  LI 219/55
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/999 НА СЪВЕТА
         от 21 юни 2021 година
         за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕО) № 765/2006 на Съвета от 18 май 2006 г. относно ограничителни мерки по отношение на Беларус (1), и по-специално член 8а, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 май 2006 г. Съветът прие Регламент (ЕО) № 765/2006 относно ограничителни мерки по отношение на Беларус.
                  
               
                     (2)
                  
                  
                     На 24 и 25 май 2021 г. Европейският съвет прие заключения, в които категорично осъди насилственото приземяване на полет на Ryanair в Минск, Беларус, на 23 май 2021 г., застрашило авиационната безопасност, както и задържането от беларуските органи на журналиста Роман Протасевич и на София Сапега. Европейският съвет призова Съвета да приеме допълнителни вписвания на лица и образувания възможно най-скоро въз основа на съответната рамка за санкциите.
                  
               
                     (3)
                  
                  
                     Предвид сериозността на този инцидент още едно образувание следва да бъде включено в списъка на физическите и юридическите лица, образуванията и органите, подлежащи на ограничителни мерки, който се съдържа в приложение I към Регламент (ЕО) № 765/2006.
                  
               
                     (4)
                  
                  
                     Поради това приложение I към Регламент (ЕО) № 765/2006 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕО) № 765/2006 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Люксембург на 21 юни 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 134, 20.5.2006 г., стр. 1.
      
      
         
            ПРИЛОЖЕНИЕ
            Приложение 1 към Регламент (ЕО) № 765/2006 се изменя, както следва:
            
                        (1)
                     
                     
                        Следното образувание се добавя в таблица „Б. Юридически лица, образувания и органи, посочени в член 2, параграф 1“:
                        
                                     
                                 
                                 
                                    Имена
                                    Транслитерация на изписването на беларуски език
                                    Транслитерация на изписването на руски език
                                 
                                 
                                    Имена
                                    (изписване на беларуски език)
                                    (изписване на руски език)
                                 
                                 
                                    Идентификационни данни
                                 
                                 
                                    Причини за вписването
                                 
                                 
                                    Дата на вписването
                                 
                              
                                    „15.
                                 
                                 
                                    Belaeronavigatsia
                                    State-owned enterprise
                                 
                                 
                                    изписване на беларуски език: Белаэронавiгация
                                    Дзяржаўнае прадпрыемства
                                 
                                 
                                    Адрес: ул. Короткевича 19, Минск 220039, Република Беларус
                                    Тел.: +375 (17) 215-40-51
                                 
                                 
                                    Държавното предприятие „БЕЛАЭРОНАВИГАЦИЯ“ отговаря за контрола на въздушното движение в Беларус. Следователно то носи отговорност за отклоняването на пътническия полет FR4978 към летище Минск без надлежна обосновка на 23 май 2021 г. Това политически мотивирано решение има за цел арестуването и задържането на опозиционния журналист Роман Протасевич и на София Сапега и е форма на репресии срещу гражданското общество и демократичната опозиция в Беларус.
                                 
                                 
                                    21.6.2021 г.“
                                 
                              
                                     
                                 
                                 
                                     
                                 
                                 
                                    изписване на руски език: Белаэронавигация
                                    Государственное предприятие
                                 
                                 
                                    Факс: +375 (17) 213-41-63
                                    Уебсайт: http://www.ban.by/
                                    Имейл: office@ban.by
                                    Дата на регистрация: 1996 г.
                                 
                                 
                                    Следователно държавното предприятие „БЕЛАЭРОНАВИГАЦИЯ“ носи отговорност за репресии срещу гражданското общество и демократичната опозиция.